JohanHeinsen/ENO huggingface dataset:
Aalborgs Stifts Adresseavis, 1824-09-02
Det Skipper Rasmus Nielsen Sabroes Stervboetilhørende og i Pederbarkes Gyde under No. 654 Litr. B., beliggende Huus, opraabes til Bortsalg ved 3 Auctioner, der afholdes i Stedet selv, saaledes: 1ste Auction Torsdagen den 26de Dennes, 2den September og 2den dito - 9de samme Maaned 3die dito hver Dags Formiddag Kl. 10 slet, efter Conditioner som paa Auctionsstedet bekjendtgjøres. Aalborg den 16de August 1824. Schmidt.
Aalborgs Stifts Adresseavis, 1824-09-04
Udlandet.
Aalborgs Stifts Adresseavis, 1824-09-04
Tyrkiet. Det synes nu ikke at kunne omtvivles, at Jpsarioterne i Forening med Hydrioterne og Spezzioterne have igjen indtaget deres Øe og nedsablet nogle Tusinde Tyrker, saasom det baade fortælles fra flere Kanter, og berøres i en officiel Beretning fra Mesolongi, og, hvad endnu er mere, østerrigske Beybachter tilstaaer det. Dette sidste Blad siger nemlig: "J nogle Dage har det Rygte været i Omløb, at en hydriotisk Escadre har igjen indtaget Øen Jpsara, overvældet nogle 1000 Mand af den derpaa tilbageblevne tyrkiske Besætning, og adspredt eller bortført adskillige Skibe af Capudan=Paschaens Flaade. Breve fra Smyrna bekræfte dette Rygte. Regjeringen, der paastaaer ikke at have mindste Kundskab derom, troer sig berettiget til at erklære det Hele for en Fabel. Vi ere ikke destomindre af den Mening, at Rygtet, Overdrivelserne fraregnet, var grundet." De 2 officielle Breve, der ere indløbne til Mesolongi, omtale kun Begyndelsen af Jpsaras Gjenlerobring. Jfølge disse har Øen slet ikke aldeles været i i Tyrkernes Vold, i det nogle af Jndbyggerne have holdt sig, indtil de fik Hjelp fra de omliggende Øer. 2 af deres Anførere havde med nogle fra Jndfødte styrtet sig over Fjenden og dræbt 500, der tildeels vare berusede, hvorpaa at de befriede deres i Kastellet indsluttede Koner og Børn, og imedens Mændene forfulgte Fjenden med Sværdet, forfulgte Qvinderne dem med deres Tromblons (en Slags Flint med viid Aabning). Og saasnart denne Efterretning kom til Hydra, satte den alle dens Jndbyggere i den største krigerske Enthusiasme, saa at de Alle besluttede at ile deres Medbrøer dre til Hielp, og alle seilfærdige Skibe stak derfor i Søen. Andre Beretninger, der gaae videre, fortælle nu, at den ankomne græske Flaade har tilintetgjort eller indtaget 55 tyrkiske Kanonbaade, 8 Schalupper, een Corvette og 3 Fregat acter, ligesom Hellenerne ogsaa, da de derpaa landede, tilintetgjorde alle paa Øen værende Tyrker, hvis Antal anslaaes til 4000, af Nogle endog, hvilket vel er overdrevent, til 8000. Denne Forandring af Lykken skal have gjort et ubeskriveligt Jndtryk paa Tyrkerne, ligesom den paa den anden Side fuldkommen har gjengivet de nedslagne Græker deres forrige Mod. Den Plyksalige Khousrew=Mehmed=Pascha (see forr. No.) kunde denne Tildragelse let koste Hovedet, især da Sultanen skal ved hans Afreise have afskediget ham med disse trøstelige Ord: "Jpsara eller dit Hoved!" - Endnu haves til Grækernes Fordeel den officielle Efterretning, at ogsaa Øen Kaxos er igjen indtaget af den græske Flaade. Der skal ved denne Leilighed være faldet 2000 Tyrker.
Aalborgs Stifts Adresseavis, 1824-09-04
En Beretning fra Nauplion (Napoli di Romania) melder, at denne Fæstning, som Kolocothron havde inde, er igjen i Grækernes Vold, der den 6te Junii besatte den og den 13de Citadellet Palamedes. Kolocothron, Fader og Søn, har underkastet sig den græske Regjering og er taget til Naade. Det hedder, at 11,000 spanske Dalere af det græske Laan i Engelland skal være bragt til Fyrst Maurocordatos. - En Beretning fra Corfu melder, at den bekjendte Omer Vrione har nu afgjort erklæret sig mod Porten. Da han havde været ulydig mod dens befalinger, sendte den 2 Paschaer imod ham, som han overvandt. En Tredie marscherer nu imod ham, men han har sat Ja ning, saavelsom Arta og Prevesa i Forsvarsstand. Hans Stilling er nu den Samme, som for 3 Aar siden Aly Paschas. Omer skal nu staae i Underhandlinger med Grækerne.
Aalborgs Stifts Adresseavis, 1824-09-04
Fyrstendømmernes Rømning er endnu ikke iværksat og synes heller ikke saasnart at ville blive det. Tyrkerne have blot trukket nogle Tropper bort derfra, som ikke vare nødvendige i Landet, men som de derimod have sendt til Thessalien.
Aalborgs Stifts Adresseavis, 1824-09-04
Blandinger. Keiser Alexander har ved en Parolbefaling forbudet sine Officerer at bruge Snørliv eller anden Hofteindkibning og udstoppet Bryst.
Aalborgs Stifts Adresseavis, 1824-09-04
Man forsikrer, at de haytiske Commissairer ikke havde havt nødig at reise personlig tilbage til Hayti, men at de gjorde det, for at ikke Rygtet og Underhandlingernes Standsning skulde med overdrevne og falske Tilsætninger komme til Hayti og derved skade de der etablerede Franskmænd. Da der denne Gang slet Jntet meldes fra Leeds omden der formeentlige udbrudte Cholera morbus, saa kan Man vel haabe, at det har været et ugrundet Rygte. Det norske Storthing har den 21de Juli taget den Beslutning: at ansøge Kongen om, at danske Skibe maatte for Fremtiden, med Hensyn til Toldafgivter, ansees som begunstigede i norske Havne, imod at norske Skibe igjen nyde samme Fordele i danske Havne.
Aalborgs Stifts Adresseavis, 1824-09-04
Kronprinds Oscar vilde den 17de August foretage en Reise over Drammen og Holmestrand til Horten, for at tage det der anlagte ny Marine-Establissement i Øiesyn. Det hedder fra Lissabon, at Man der meget ivrig arbeider paa en Expedition til Brasilien. Regjeringen skal have anbefalet en overordentlig Troppendskrivning.
Aalborgs Stifts Adresseavis, 1824-09-04
Aviserne i Paris ere saa magre, som de i lang Tid ikke have været, og derhos vedvare endnu bestandig de hvide og sorte Censurhuller. Redactionerne beklage sig bitterlig over det Ophold, som de nyeste Bestemmelser foraarsage dem. Det varer flere Timer, førend de faaer Correcturen tilbage, og saa kan endda en Fjerde= eller Trediedeel være udstrøget; og det er ikke blot enkelte Phraser, Man sletter ud, men hele Stykker, hvorved ei alene Redacteurens Arbeide men ofte en meget kostelig Correspondents gaaer forloren. Jmidlertid meddeles i Læsesalene, hvad der stryges ud i Journalerne.
Aalborgs Stifts Adresseavis, 1824-09-04
I Ungarn er den 27de Julii Bjerg= og Fristaden Karp fen afbrændt paa 2 Huse nær, og d. 4de f. M. ere i Flekken Werbotsch 200 Huse og mange Lader afbrændte.
Aalborgs Stifts Adresseavis, 1824-09-04
Fra 19de til 21de Julii rasede en skrækkelig Storm paa det adriatiske Hav og anrettede betydelig Skade mellem Skibene.
Aalborgs Stifts Adresseavis, 1824-09-04
En Kone i Egnen af Valencia, ved Navn Josepha Navarro, har nylig født syv Børn.
Aalborgs Stifts Adresseavis, 1824-09-04
En Borger Friederich Andreas Braun i det Würtembergske har udgivet Beskrivelsen af en Proces, som han mod sin Villie maatte føre med hans Kone, i sex Sprog. Som Anecdot fortælles om Napoleon, at han under sin Sygdom spottede Lægernes Uvidenhed, og yttrede, at hans hele Sygdom var ikke Andet, end et "Waterlod, der kom igjen (Waaterloo rentre.)
Aalborgs Stifts Adresseavis, 1824-09-04
En Kaffehandler i Perpignan har støbt alle berømte Forfattere i Sukker og præsenterer sine Gjæster dem. Klassikerne kunne saaledes føde deres Kaffe med Moliere, Boileau, Lafontaine, Quinault, Romantikerne med Frue v. Stael, Byron, Schiller, Shakespeare. Et Selskab Englændere drak nylig en Bolle Punsch, hvori Jean Bart, Tourville, Suffren- og Lamothe Piquet vare druknede.
Aalborgs Stifts Adresseavis, 1824-09-04
J Egnen om Manchester befinder sig nu ikke mindre end 30000 Væverstole, der drives ved Damp og beskjæftige i det Mindste 200,000 Mennesker.
Aalborgs Stifts Adresseavis, 1824-09-04
I Amsterdam var den 21de August temmelig Liv i Kornhandelen. Betydelige Opkjøb bleve gjorte til forhøiede Priser. Vi ansee i Almindelighed Engelænderne for Opfindere af "Anvendelsen af Been til gavnrigt Gjødningsmiddel, men med Urette; thi de have lært dette saavelsom meget mere af de vindskibelige Chinesere. J et Udtog af Calcutta-Avisen af 24de Januar 1823, hvor der tales om Handelsvarene i Siam og Conchina, nævnes blandt andet ogsaa en overordentlig Mængde af alle Slags Been, som udføres til China, hvor de bruges deels til at brænde Beensort af; men dog meest til at knuses og bruges som Gjødningsmiddel i de ved den stærke Dyrkning udtærede Jorder i de folkerige Districter af China.
Aalborgs Stifts Adresseavis, 1824-09-04
Fædrelandet.
Aalborgs Stifts Adresseavis, 1824-09-04
Kjøbenhavn. J forrige Uge afreiste vor nye interimistiske Gouverneur i Ostindien, Hans Diderich Brink Seidelin, Capitain Søe Etaten og Ridder af Dannebrogen, over Hamborg, og London til sin Bestemmelse. Den forrige Gouverneur, Commandeur-Capitain Ulrick Anton Schønheder, R. af D., ventes her tilbage.
Aalborgs Stifts Adresseavis, 1824-09-04
Fra St. Thomas er i disse Dage ankommen hertil Justitsraad Moe, Notarius Publicus paa St. Thomas.
Aalborgs Stifts Adresseavis, 1824-09-04
Jblandt andre Reisende opholde sig i denne Tid her i Staden, den bekjendte norske Litterairkyndige og Statistiker Kraft, Bureauchef i Regjerings=Collegiet i Christiania, Medudgiver af vort danske Literatur=Lexicon og Forfatter til Norges Statistik, og den unge amerikanske Student Washington-Jrwing, en Brodersøn af den berømte amerikanske Digter af samme Navn.
Aalborgs Stifts Adresseavis, 1824-09-04
Med det første skal et Linieskib paa 74 Kanoner, kaldet Dronning Marie, løbe af Stabelen. Artisten Hr. O. J. Schmidt, Assistentlærer i Konstacademiets Bygningsskole, har aabnet i Selskabet den bestandige borgerlige Forenings Locale paa Østergaden No. 63 en Konstudstilling, for største Deelen bestaaende af hans egne Arbeider og Studier i architectonisk Tegning og Malerier af forskjellige Konstnere, der ere overladte ham til Udstilling. Blandt de sidste findes Koopsfra Rom hjemsendte Malerier, som, formedelst Ophold paa Søen, kom for sildigt til Konstacademiets Udstilling.
Aalborgs Stifts Adresseavis, 1824-09-04
J Hovedstaden er Taxten for Udførsel af Natterenovation indtil videre nedsat til 5 Mk. pr. Læs, som udføres fra Kjøbenhavn, og 4 Mk. pr. Læs, som udføres fra Christianshavn.
Aalborgs Stifts Adresseavis, 1824-09-04
Den i Kjøbenhavns Jsenkræmmeres Laugsartikler af 5te Juni 1807, §. 1, for tredie Gang begaaet Jndgreb i Handelsberettigelsen fastsatte Straf af Varenes Confiscation, er ved Rescript af 18de f. M. forandret til en Mulct af 40 til 80 Rbd. Sølv, hvilken Mulct i Gjentagelsestilfælde fordobles, hvoraf Halvdelen skal tilfalde Politiekassen og Halvdelen Laugets Kasse. Cours den 31te August. Hamb. 2 M. 233, a vista 236. Spec. 238. - Specier solgtes til 14 Rbmk. 4 1/2 s. Disconto 5 pC. - 4 pCt. Kongl. Obligat. (uden Renter) 91 a 91 1/2. Nationalbank-Obligationer (af Laanet 4de Februar 1820, uden Renter) 100 1/2 Rbdlr. r. S. eller 120 Rbdlr. Sedler pr. 100 Rbdlr. r. S. Hamborger Laan af 1819. 3000 Bcomk. 97 1/2. Dito 4000 Bcomk. 97. - 6 pC. norske Obligationer ved Hambro & Søn 104 1/2. - Norske Speciessedler pr. 10 Spec. 16. - Svenske Sedler 55. - Asiatiske Actier. 87.
Aalborgs Stifts Adresseavis, 1824-09-04
Hamborg den 31de August. St. Petersborg 8 1/2. London 35, 10 1/2. - Lissabon 37 1/2. - Amsterdam k. S. 104 1/2 2 M. 105 1/2. - Kjøbenhavn k. S. 238. - Specier 3 A. Odense.
Aalborgs Stifts Adresseavis, 1824-09-04
Hvis det gode Veir endnu vedvarer i otte Dage, vil den meste Sæd være i Huus. Desuden er det at formode, at den vedholdende Regn i Hundedagene atter vil bringe Græsset i Groe. Jmidlertid ere Landmandens Udsigter kun maadelige, den nye Rug sælges for 10 Mk. og de Færreste have profiteret paa Rapsen. Gavnligt vilde det udentvivl være for Landmænd, som maae sælge af Trang, dersom der vare offentlige Magasiner, hvor de kunde deponere deres Sæd og faae Forskud, indtil Priserne forbedre sig. Daglig, men især om Søndagen, strømme Byens Jndvaanere i denne Tid til den nærliggende skjønne Lund, Fruens Bøge kaldet, som den høie Eier saa velvillig har overladt til Publikums Fornøielse, og hvor der foruden Beværtning gives Musik og Dands. Uden et fælleds Samlingsted som Kjøbenhavnernes Dyrehave, hvis Gøglerier, vi heller aldrig savne eller ønske os, har Odense saaledes flere Steder at nyde Naturens og Selskabelighedens Glæder. J Fortiden maatte de fleste Familier eengang om Sommeren valfarte til den saakaldte Bispenslund; istedet derfor søger Man nu enten til det nærmere Tolderlund ved Kanalen, Hunderup Skov, Fruens Bøge, Stige eller Skibhusene, hvor der er en stor grundmuret Gjæstgivergaard med endeel anseelige Værelser, en af nærværende Eier udvidet skjøn Hauge ud til Kanalen, Keglebane &c. For Lysthavende er her i denne Tid at see et overordentligt stort Fruentimmer, som efter Plakaten har vundet saa udmærket bifald hos Konger og Keisere, at de have begavet hende med Foræringer af stor Værdie.
Aalborgs Stifts Adresseavis, 1824-09-04
Viborg. Den utaalelige Hede har nu i over 8te Dage vedvaret. Den er stærkere end Hundedagenes. Hvad der vindes ved god Høst, tabes paa Græsset o. s. v. - En aldrende Mand fra Hørrup, der kjørte et Kornlæs forbi Palstrup, i Lysgaard Herred, og laae paa Læsset, fandtes nylig død, formodentlig af Luftens Varme, eller Røgen, som et Stykke af Veien forfulgte ham, af et Stykke Hedes Afbrændning, da han tillige havde Brystsvaghed.
Aalborgs Stifts Adresseavis, 1824-09-04
En Bonde i Vilsund ved Thisted har nylig hængt sig selv, og hvad der er meest besynderligt, paa det samme Sted som Konen for nogle Maaneder siden hængte sig.
Aalborgs Stifts Adresseavis, 1824-09-04
J en Høi i Hundborg Sogn ved Thisted, er en Kiste med et stort Beenrad funden. Kisten bestod af store hugne Steen, hvori Beenraden heel og holden laae.
Aalborgs Stifts Adresseavis, 1824-09-04
Skibe, ind- og udclarerede ved Aalborg Toldkammer.
Aalborgs Stifts Adresseavis, 1824-09-04
Den 2den September. Jndclareret, Skipper J. Abrahamsen fra Porsgrund med Jern og røgede Lax. - Udclarerede, S. Steffensen til Kjøbenhavn med Pallisader. C. H. Pank til Flensborg med saltede Sild og Kride. J. Christensen til Neu castle med Havre. L. P. Nisted til Leith med dito. B. Johnsen til Østerriisøer med Kornvare. A. C. Mølback til Langesund med Kornvare og Fjerkreature m.m.
Aalborgs Stifts Adresseavis, 1824-09-04
Den 3die. Jndclarerede, Skipper M. Pedersen fra Østerriisøer med Trælast. J. Jensen fra Sæbye med Brænde. J. Pedersen og Th. H. Pank fra Amsterdam med Stykgods og Tøndebaand. Baadfører C. Nielsen fra Rudkjøbing med frisk Frugt og Hvede. - Udclareret, J. Graven til Engelland med Havre.
Aalborgs Stifts Adresseavis, 1824-09-04
Aalborg Kirker. Tolvte Søndag efter Trinitatis prædiker til Høimesse i Budolphi Kirke Hr. Dr. Claudi, i Frue Kirke Hr. Stiftsprovst Schierup. - Aftensang i Budolphi Kirke Hr. Blichfeld; i Frue Kirke Hr. Fuhr.
Aalborgs Stifts Adresseavis, 1824-09-04
Ægteviede. Den 1ste Septbr., Bagermester S. Handrup og Enkemadame C. Tausen. - Arbeidsmand E. Hansen og M. Sørensdatter, Enke efter S. Ungstrup.
Aalborgs Stifts Adresseavis, 1824-09-04
Døbt. Den 2den Septbr., Viinhandler Nørgaards Datter, Ane Marie Johanne Henriette, Fadd. Mad. A. Nørgaard, Jfr. A. Kaas, Controlleur Tham, Kjøbmand Duyssen, Skatteindcassator Nørgaard, Proprietair Hjort, Handelsbetjent Nørgaard.
Aalborgs Stifts Adresseavis, 1824-09-04
Begravet. Den 28de August, Enkemadame Børgesen, 84 Aar.
Aalborgs Stifts Adresseavis, 1824-09-04
Ved Tallotteriets 1097de Trækning i Altona udkom: No. 72. 6. 18. 2. 20.
Aalborgs Stifts Adresseavis, 1824-09-04
Bekiendtgjørelser. De af vore ærede Medborgere, der, ved Jllumination, bidrog saameget til Forskjønnelsen af vor Bryllupsfest, den 1ste September sidstleden, modtage herved vor ærbødige og forbindtlige Tak. Aalborg den 3die September 1824. C. Haandrup. S. Handrup. fød Fanøe. Nylig har forladt Pressen : Glædesyttringer ved vor allernaadigste Konges Nærværelse i Aalborg 1824. Til samme er fölet et Anhang, der indeholder de i denne Anledning i Nørresundbye, Sæbye, Frederikshavn, Skagen og Hjøring forefaldne Höitideligheder. I Samlingen findes alle de Sange, der ved disse Højtideligheder bleve afsjungne. - Faaes paa Addresse-Contoiret indheftet for 2 Mk. 4 Sk. paa Tryk= og 3 Mk. 4 Sk. paa Postpapiir. NB. Exemplarer kunne ogsaa erholdes hos Hr. Kjøbmand Frante Hicke i Hjørring; Hr. Lieutenant v. Mørch i Sæbye, Hr. Kjöbmand Lars Neist i Frederikshavn, Hr. Kjöbmand R. Bergen i Skagen.
Aalborgs Stifts Adresseavis, 1824-09-04
Jeg Undertegnede agter at foranstalte Vaurhall forenet med Bal, i det saakaldte gamle Anlæg af Frederikskilde, Onsdagen den 8de September næstkommende, hvortil Entree, Billetter a 4 Mk., og Spisebilletter a 2 Mk. pr. Stk., kan bekommes hos mig til Tirsdagen den 7de September, saavidt Localet tillader det. Aalborg den 1ste September 1824. Thomas Borregaard.
Aalborgs Stifts Adresseavis, 1824-09-04
Paa Gaarden Nye=Vraae, i Kjær Herred, kan til anstundende Vinter erholdes Foder til 70 Stude, hvorom accorderes med Undertegnede. Aalborg Amtstue den 3die September 1824. Wesenberg.
Aalborgs Stifts Adresseavis, 1824-09-04
Politie-Bekjendtgjørelse. Under 27de f. M., er det af Hans Excellence, Hr. GeheimeConferentsraad v. Moltke, Ridder af Elephanten &c., som daværende Stiftamtmand, bevilget, at paa Torvedagene, nemlig: om Onsdagen, og Løverdagen, maae falholdes levende Creature, uden for Byens Porte. Denne Foranstaltning; samt at dertil udenfor Østerport, er udseet Pladsen østen for den yderste Gaard, paa søndre Side, og uden for KattesundsPort, det Sted hvor Pladsen er bredest, imellem Ladegaards Haven og Haverne ligeoverfor, bekjendtgjøres herved, til Efterretning for Enhver, som til Lettelse og Sikkerhed i Omsætning, vil gjøre Brug deraf. Aalborg Politiekammer den 31te August 1824. Schmidt.
Aalborgs Stifts Adresseavis, 1824-09-04
Skiveskydningen i Hjøring. foretages, efter de cirkulerede Planer, Tirsdagen den 14de September Kl. 8 Formiddag, hvortil de Herrer Jnteressentere, behagelig ville give Møde hos Mad. Aagaard sammestæds. Boller den 29de August 1824. Munk, Entrepreneur.
Aalborgs Stifts Adresseavis, 1824-09-04
Et ungt Menneske af god Opdragelse og sædelig Opførsel, som skriver en god Haand, kan blive antaget som Skriver paa mit Contoir til 1ste November d. A.N. Sundbye den 30te August 1824. Spies.
Aalborgs Stifts Adresseavis, 1824-09-04
Et ungt Menneske, lidet over 20 Aar, ønsker sig en Tjeneste til Maidag 1825, hos Eieren eller Bestyreren af en Herregaard eller er Landgods, som Skriver. Da hans Hovedhensigt er al lære Landvæsenet og erhverve sig de derhen hørende practiske occonomiske Kundskaber, ønsker han sig især en Plads, hvor der, tilligemed Contoirforretninger, kunde gives fortrinlig Leilighed til hiin Hensigts Opnaaelse. Og for at befordre denne, samt vinde i gavnlige og grundige Jndsigter og Erfaringer, er han villig til enhver Forretning, der sigter til dette Øjemeds Fremme og ikke modstrider en billig og retskaffen Mands Fordringer. Han har nogen Kundskab i Havevæsnet og Lyst til ved Øvelse at udvide og forbedre denne. J de almindelige Landmands-Forretninger er han ikke ukyndig. For Duelighed, Flid og sædeligt Forhold, samt øvrige Vandel, haaber han, ved Tjenestens Tiltrædelse, at kunne fremlægge anbefalende og tilfredsstillende Vidnesbyrd. J Anledning heraf behager Man, inden Udgangen af September d. A., at henvende sig til Udgiveren af dette Blad, som meddeler fornøden Underretning.
Aalborgs Stifts Adresseavis, 1824-09-04
J et stille og roligt Huus kan for en eenlig Person faaes til Flyttetiden Logi, Kost, Vask og Opvartning for billig Betaling. Addresse-Contoiret anviser.
Aalborgs Stifts Adresseavis, 1824-09-04
Fra Pressen i Viborg er udkommen: Om Hundesygen, efter franske og tydske Dyrlæger, med Tillæg af egne Erfaringer. Samt Hundegalenskabens Kjendemærker, saavel hos Hunden, som Menneskeet, der af den bides, med de meest helbredende Raad mod Samme. Udgivet til Nytte for Menigmand ved A. F. Just. Bogen er 4 Ark stor og faaes heftet paa Trykpapiir for 40 Rbs. Tegn. Den er nu at faae hos Forfatterens sædvanlige Commissionærer.
Aalborgs Stifts Adresseavis, 1824-09-04
Paa Veien imellem Frederikshavn og Studsholt Mølle, igjennem Skaarupgaard, er den 3die i f. M. om Aftenen af en Vogn tabt 7 næsten nye Bolsters Sække, hvoraf 6 er med sort Oliefarve mærket F. N. 1. og No. fra 1 til 6 inclusive. Finderen anmodes om at levere berørte Sække til Eieren Frands Nielsen Lund, eller til Forvalter Stokholm paa Baggesvogn, som derfor udbetaler en passende Douceur.
Aalborgs Stifts Adresseavis, 1824-09-04
Auctioner. Da Hans Wilsbechs Gaard her i Byen med tilliggende tvende Fjerdinger Jord paa denne Kjøbstæds Mark, ikke blev solgt ved den over disse Eiendomme den 31te i f. M. anstillede Auction, saa bliver berørte Gaard og Jorder stillet til Auction anden Gang Tirsdagen den 14de og tredie Gang Tirsdagen den 28de i denne Maaned, hver Dags Formiddag Kl. 10 slet, paa Raadstuen her i Byen, og agtes disse Eiendomme da absolut bortsolgte, enten separat eller samlede, efter de Conditioner, som ved Auctionerne vorde kundgjorte, og som forinden ere til Eftersyn paa mit Contoir. Hiørring den 2den September 1824. S. Poulsen.
Aalborgs Stifts Adresseavis, 1824-09-04
Auction. lader Skiftecommissionen i sal. Etatsraad L. Kjellerups og efterlevende Enkefrues fælleds Boe afholde i Boets Gaard Mandagen den 4de October næstkommende Formiddag Kl. 10 slet, over efterfølgende Vare=Sorter: Et Partie moderne 4, 3 og 2 Etages Vindovne, med og uden Pyramide. Et Partie 1 Etage Vindovne. Et dito Jernpander, Jerngryder, 7 og 3 Toms Ege og 5 Toms Fyrre=Spiger, Finsterglas, Svensk Bruun rødt, grøn Victriol, Blias, 18, 14, 12 og 10 Fods Fyrre tørre firskaarne Bord, nogle justerede Salt- og Korntønder, dito Skjepper og Fjerdingkar m. m. Aalborg den 4de September 1824. Schmidt.
Aalborgs Stifts Adresseavis, 1824-09-04
Tirsdagen den 14de September næstkommende og følgende Dage, foretages Auction paa Hovedgaarden Haven, over en betydelig Deel, afgangne Proprietair Jens Gleerups Boe tilhørende Jndboe, Besætning og Jnventarium, saasom: Borde, Stole, Ottomaner, Speile, Chatouiller og andre Meubler af Mahogni=, Ege= og Bøge=Træe, et ottedages Stueuhr, Vindlovne og Bilæggerovne, Sengesteder, fine og grove Sengeklæder, Linned, bestaaende af Dækketøi og Lagner m.v., Sølv, Porcellain, Glas- og Steentøi, Tin, Kobber, Messing, Jern= og Træefang, to Postvogne, en Jagtvogn, Arbeidsvogne, 2 Kaner, Hestetøi, Plouge, Harver, en ottedags Gaardklokke, 10 Heste, 12 Køer, endeel Faar, 38 Stude i 6te Aar, 110 Tdr. Rug og 100 Tdr. Havre, samt endeel Bøger, hvoriblandt Schous Udtog af Forordninger indtil 1822 Aars Udgang, med meget mere.
Aalborgs Stifts Adresseavis, 1824-09-04
Tirsdagen den 21de September continuerer Auctionen paa Knudseie over Jndboe og Besætning, tilhørende bemeldte, nemlig: 18 Stkr. Vind- og Bielæggerovne, Sengeklæder, Kjøkken og Bryggerredskaber, en Kobberkjedel, en Postvogn, Arbeidsvogne, 9 Heste, 12 Køer, 10 Stude i 6te Aar, endeel Faar, noget Smedeværktøi, 8 Fyrrestokke, 16 a 20 Alen lange, henimod 100,000 Muursteen, en Gaardklokke m.v. Hvilket herved bekjendtgiøres, med Tilføjende: at Auctionen begynder hver Dags Formiddag Kl. 10 præcise, og at vederhæftige Kjøbere kunne erholde 6 Ugers Credit. Sæbye den 30te August 1824. J Auctionsforvalterens Fraværelse. Mørch, const. Fuldmægtig.
Aalborgs Stifts Adresseavis, 1824-09-06
Udlandet.
Aalborgs Stifts Adresseavis, 1824-09-06
Spanien. Kongen og hans Familie ankom den 16de f. M. til Essurial og afgik derfra igjen 24 Timer efter til S. Jldesonso. Under hans Ophold i Sacedon kom den spanske Garde i Strid med Franskmændene, der gik saavidt, at Man trak Sablerne. En fransk Officeers Sindighed afværgede videre følger, imidlertid bleve 2 spanske Soldater arresterede.